SL Uradni list Evropske unije C 152/23

Tožba, vložena 4. marca 2011 – Clorox proti UUNT – Industrias Alen (CLORALEX)

(Zadeva T-135/11)

2011/C 152/43

Jezik, v katerem je bila tožba vložena: angleščina

Stranke

Tožeča stranka: The Clorox Company (Oakland, ZDA) (zastopnika: S. Malynicz, barrister, in A. Chaudri, solicitor)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Industrias Alen SA de CV (Santa Catarina, Mehika)

Predlogi

— Odločba četrtega odbora za pritožbe Urada za usklajevanje na notranjem trgu (znamke in modeli) z dne 16. decembra 2010 v zadevi R 521/2009-4 naj se razveljavi;

— toženi stranki in drugi stranki pred odborom za pritožbe naj se naloži plačilo stroškov postopka.

Tožbeni razlogi in bistvene trditve

Prijavitelj znamke Skupnosti: druga stranka pred odborom za pritožbe

Zadevna znamka Skupnosti: besedna znamka „CLORALEX“, za proizvode iz razredov 3 in 5 – prijava znamke Skupnosti št. 4037371

Imetnik znamke ali znaka, navajanega v postopku z ugovorom: tožeča stranka

Navajana znamka ali znak: registracija grške besedne znamke št. 147925 „CLOROX“ za proizvode iz razredov 3 in 5; registracija beneluške besedne znamke št. 340039 „CLOROX“ za proizvode iz razredov 1, 3 in 5; registracija češke besedne znamke št. 165741 „CLOROX“ za proizvode in iz razredov 3 in 5; registracija danske besedne znamke št. VR 04.153 1985 „CLOROX“ za proizvode iz razreda 3; registracija francoske besedne znamke št. 1402988 „CLOROX“ za proizvode iz razredov 1, 3, 5, 29, 30, 31 in 32; registracija litovske besedne znamke št. 8254 „CLOROX“ za proizvode iz razredov 3 in 5; registracija portugalske besedne znamke št. 296498 „CLOROX“ za proizvode iz razreda 3; registracija portugalske besedne znamke št. 193727 „CLOROX“ za proizvode iz razreda 5; registracija španske besedne znamke št. 1047984 „CLOROX“ za proizvode iz razreda 3; registracija španske besedne znamke št. 835878 „CLOROX“ za proizvode iz razreda 5; registracija avstrijske besedne znamke št. 52470 „CLOROX“ za proizvode iz razreda 1; registracija estonske besedne znamke št. 8348 „CLOROX“ za proizvode iz razredov 3 in 5; registracija nemške besedne znamke št. 644398 „CLOROX“ za proizvode iz razredov 3 in 5; registracija madžarske besedne znamke 124182 „CLOROX“ za proizvode iz razredov 3 in 5; registracija latvijske besedne znamke št. M 10054 124182 „CLOROX“ za proizvode iz razredov 3 in 5; registracija slovenske besedne znamke št. 9181304 „CLOROX“ za proizvode iz razredov 3 in 5; registracija italijanske besedne znamke št. 825852 „CLOROX“ za proizvode iz razredov 3 in 5; registracija danske besedne znamke št. VR 01.019 1978 „CLOROX“ za proizvode iz razreda 5; registracija finske besedne znamke št. 93244 „CLOROX“ za proizvode iz razredov 3 in 5; registracija poljske besedne znamke št. 60273 „CLOROX“ za proizvode iz razredov 3 in 5

Odločba oddelka za ugovore: ugovoru se ugodi

Odločba odbora za pritožbe: odločba oddelka za ugovore se razveljavi in ugovor se v celoti zavrne

Navajani tožbeni razlogi: kršitev člena 8(1)(b) Uredbe Sveta št. 207/2009, ker je odbor za pritožbe napačno analiziral razlikovalni učinek znamk, ko jih je primerjal vizualno, slušno ter pojmovno, in ker ni upošteval očitnih podobnosti med začetkom in koncem znamk.